PÖÖRDEPUNKT
Tere tulemast taas põnevasse saatesse!
Olen Muyiwa!
Praegust saadet ei saa vaatamata jätta, see on liiga hea!
See inspireerib, julgustab ja tekitab ehk nälgagi!
Te näete täna liigutavaid lugusid lootusest,
teie lugusid teie maailmast!
Alguses räägivad produtsent Simisola Komolafe ja noored
aafriklased Aafrika vaesusest.
Kas Aafrika seljatab vaesuse?
Kas Aafrika võib eemaldada sellel oleva majanduslanguse pitseri?
Siin on noorte arvamused asjast.
MUUDA OMA MAAILMA
Täna räägime vaesusest ja Aafrika majandusest.
Stuudios on grupp noori aafriklasi. Tere tulemast! - Aitäh!
Faith, sina oled kliinilise psühholoogia doktor.
Aafrika on väga rikas loodusvaradelt.
Siiski elavad väga paljud vaesuses.
Kas see on majanduslik või vaimne probleem?
Mõlemad!
Minu töös on põhjuseks vaimsed probleemid.
Usun tugevasti aafriklaste rikkasse minevikupärandisse.
Jumalal on Aafrika jaoks suurepärane plaan.
Seepärast on läbi aegade olnud Aafrikas nii palju hävingut.
Korruptsioonil ja vaesusel on põhjus. Tähtis on selle väljaselgitamine.
Peame julgustama üksteist meie ajaloost aru saama
ja nägema teatud sündmuste prohvetlikke tähendusi.
Ka majandust tuleb uurida.
Siiski tuleb alguses uurida meie siinolemise põhjust.
Mida teised arvavad? Kuidas vaesusest vabaneda?
Mina teen filme.
Minu sõbra arvates kõrvaldab hea planeerimine halva toodangu.
Halb planeerimine põhjustab probleeme.
Tahame meie maal aidata palju plaane ellu viia.
Kuid meil pole mingit vastutust. Sellel on vaimulikud põhjused.
Me ei vastuta Jumala ees.
Seetõttu ei taha me ka teiste ees vastutada.
Me näeme palju vaeva igasuguseid plaane tehes.
Me ei tea, kuhu raha läheb. Me ei kontrolli plaanide täitmist.
Nii juhtubki, et resurssid on lõpuks ainult võimulolijate käes.
Rahvas sureb nälga või elab vaesuses edasi.
Kwabena, sina õpid rahvusvahelist poliitikat? -Jah.
Mida öelda noorele, kes märkab majanduslikke probleeme ja vaesust?
Mille peale ta lootma peab?
Matteuse evangeeliumi järgi on Jumalale kõik võimalik.
Paljud Aafrika noorte probleemid nagu tööpuudus tuleneb sellest,
et meie areng sõltub välisabist.
Mida saab noor teha?
Tuleb naasta algsetesse struktuuridesse,
mille tõttu meie ühiskond toimib.
Meie vanevanemad ja vanavanavanemad
olid käsitöös ja põllumajanduses edukad.
Me peame osaliselt sinna tagasi naasma.
Kahjuks ei saa kõik Googleist tööd otsida. See pole reaalne.
Me peame minevikku ära kasutama.
Näiteks käsitöö ei vaja suuri ivesteeringuid.
Siiski edendab see majanduskasvu. - Imeline!
Kuidas julgustada noori õppima arstiks, juristiks või professoriks?
Njiba, sa valmistud meditsiini- ettevalmistuse õpinguteks.
Mida teha, et arstiks saada?
Tuleb naasta juurte juurde ja kasutada olemasolevaid teadmisi.
Tuleb leida seda, mis meil on.
Ilma elektrita külas ei saa internetti kasutada.
Alguses tuleb muretseda elekter.
Arstiteadust õppides saab kasutada tuntud põhiasju.
Võib minna küladesse ja rääkida, mida tuleb teha, et terve olla.
Kui üliõpilasi on rohkem, saab teadmisi jagada.
Tuleb alustada väikesest. See laieneb kindlasti!
Väike viib suuremani. - Imeline!
Soovitame alustada väikesest!
Kuulus muusik Bono on öelnud, et meie põlvkond võib olla esimene,
kes eemaldab maakeralt äärmise vaesuse.
Kas see on Aafrikas võimalik? - Kindlasti!
Aafriklased on maailma ühed loovamad ja ideerikkamad inimesed.
Põhjuseks on elutingimuste piiratus.
Njiba rääkis kohtumistest ja mõttevahetusest,
sellest, et alustada midagi väikest ja seda koos ehitada.
Tähtis on teha plaan ja see ellu viia.
Ka vastutus on tähtis.
Tänan suurepärase arvamuse eest!
Vaatajad saavad ka vestluses osaleda!
Koos võidame vaesuse!
Avaldage arvamust aadressil Facebook/TurningPointZone!
Oleks hea teist kuulda!
Aitäh vestluse eest! - Aitäh!
Need olid kodumaalt eemalolevate haritud noorte mõtted!
Osale vestluses aadressil www.TurningPointZone.com!
Pärast pausi kuuleme, kuidas natukene usku ja söögitegemist
loovad hämmastavaid tulemusi.
"Rohi kuivab ära, õieke närtsib,
aga meie Jumala sõna püsib igavesti." Jesaja. 40:8
Tere tulemast taas meie sekka!
Kes oleks arvanud, et Martha Hawkins oleks elus edukas?
Ta elus on olnud nii vägivalda, vaesust ja ka närvivapustust.
Kõige selle keskel nägi Martha midagi suuremat!
Siin on produtsent Erica Linney koos Marthaga.
POTTSEPAKEDER
Martha Hawkins, aitäh, et tulid saatesse!
On au siin olla!
Raamat "Otsides Marha kohta" räägib patust,
päästmisest ja söögitegemisest.
Lapsena unistasid sa restoranist, kus saab lõõgastuda.
Saab süüa ja juttu rääkida. Kuidas see mõte tekkis?
Minu ema kodus tehti alati nii.
Minu sõpradele oli uks alati avatud.
Nad tulid külla ja sõid. See oli lõbus!
Tahtsin restorani vanasse majja. Nii tunneb klient ennast koduselt.
Teised inimesed on seda samuti soovinud.
Sinu teel on olnud mitmeid väga süngeid aegu.
21aastasena olid sa üksikema.
Ülikool oli pooleli ja sa olid lahutanud. Kuidas sa ennast tundsid?
Lootusetuna ja abituna! Vaatasin oma elu peale.
Sõimasin ennast rumalaks, et olin sellesse olukorda sattunud.
Ma ei teinud selles olukorras midagi unelma elluviimiseks.
Minu asjad olid halvad.
Olukord läks hullemaks.
26aastasena eemaldati sul pimesool ja ka emakas.
Emaka eemaldamisega kaasnes kindlasti tunnetemöll.
Kaotasid ka ühe neeru.
Mõne kuu pärast vägistati sind julmalt.
Kuidas see sinu elu muutis?
Asjad jooksid kokku. Tuli probleem probleemi järel!
Olukord oli lootusetu ja ma ei saanud oma elu kuidagi muuta.
Tahtsin enesetappu teha.
Oma raamatus kirjutad sa häälest, kes sinuga rääkis.
Kirjutad ka ahelreaktsioonist.
Mida hääl ütles? Mida mõtled ahelreaktsiooni all?
Hääl rääkis kogu aeg, et ma olen abitu ja olukord on lootusetu.
Vanatühi rääkis, et miski ei muutu.
Inimesed ei tea, et saatan ajab inimesed enesetappu tegema.
Enesetappu plaaniv vaatab oma elule,
ega näe ühtegi lahendust.
Sisemine valu on suur ja soovid, et see lõppeks.
Tänu Jumalale, et su isa su leidis!
Siis läksid sa viimasesse kohta, kuhu minna saab.
See oli erihaigla. Mis oli sinu pöördepunktiks?
Jumala Sõna. Ma tänan Jumalat Gideoni Piiblite eest!
Ma lugesin ja lugesin Piiblit.
Ma leidsin, et Jeesus armastab mind.
Kuigi teisi polekski olemas, sureks Ta ikka minu eest.
See muutis minu elu!
Kas mõni piiblikoht mõjutas sind eriliselt?
Jesaja 61. Piibel avanes alati sellest kohast.
Sama juhtus ka siis, kui aeg-ajalt kodus käisin.
Piibel avanes samast kohast ja ma imestasin, et mis toimub.
Ma olin hirmul.
Ma ei mõistnud, et Jumal räägib mulle mu elu eesmärgi kohta.
Sa olid palju kannatanud. Su poja isa valmistas sulle pettumuse.
Kuidas sa suutsid Jumala peale loota ja Piiblit usaldades uskuda,
et Tal on sinu elu jaoks plaan?
Ma sain aru, et minu valed valikud tõid mulle palju valu.
Jumal andis mulle uue võimaluse neid olukordi muuta.
Kui ma lugesin Jumala Sõna ja kuulsin Teda mulle kinnitavat,
et Ta mind armastab, sai minu elu eesmärgi ja suuna.
See muutis kõik.
Sa kutsud seda Armastuse Hääleks. Mulle meeldib see väga!
See Hääl rääkis, et sinu edu ületab meeletumad ettekujutused!
Sul puudus raha... - Ma elasin sotsiaalabist.
Sa seisid vannitoas.. - Just.
Ta ütles, et teeb mind edukaks.
Kuidas ma seda teen? Kuidas Sina seda teed?
Ma ei kujutanud Tema plaane ette.
Kuidas loodi Martha restoran?
Ma rääkisin kõikidele, et teen restorani ja kuidas see välja näeb.
Mind vaadati imelikult.
Keegi ei usaldanud hullumajas olnud inimest.
Esimest korda elus ei hoolinud ma sellest.
Mina ise uskusin, kuna Jumal oli seda ütelnud.
Niisiis otsisin ma kohta, vana maja.
Ma küpsetasin kooke Kevin Bryerli-nimelisele mehele.
Ta ütles, et on leidnud mulle sobiva maja.
See on praegu välja renditud, kuid ma ütlen, kui see vabaneb.
Ma elasin veel kaks aastat sotsiaaltoetusest.
Me teame, kuidas lugu lõppes! - Just, sellest on nüüd üle 20 aasta!
Mida sa ütleksid depressioonis olevale inimesele,
kellel on pidevalt igasuguseid probleeme?
Ma sain aru, et see kuulub minu ellu.
Halvad asjad juhtuvad olukorrast sõltumata.
Hea ja halb juhtuvad samal ajal.
Me peame lootma Issanda Sõna peale ja teadma, et see on tõsi.
Jumal on ustav.
Tihti muudavad olukorrad meid sellisteks,
millisteks Jumal meid muuta tahab.
Martha Hawkins, palju tänu!
Ma tulen kindlasti Alabamasse sinu toitu maitsma!
Sinu raamat on õnnistuseks!
Seda lugedes tundus, et ma suudan kõike!
Igaüks, kes seda loeb, kogeb sama!
Suur tänu! - Aitäh sulle!
Need olid Erica Linney ja Martha Hawkins!
Kui ma poleks nii ümmargune, läheksin ise ka Martha kööki!
Probleem on jamsis, riisis, lehtkapsas ja praekalas!
See on suurepärane toit!
Pärast pausi noort ja vägivaldset meest,
kes peaaegu kaotab kõik, mis talle oluline. Seda peab vaatama!
Kellel on janu, see tulgu minu juurde ja joogu!
"Kes usub minusse, nagu ütleb Kiri,
selle ihust voolavad elava vee jõed.” Johannese. 7:38
John arvas, et jõu kasutamine on ainus viis maailmas ellu jääda.
Maffiaga liitumine kinnitas seda hoiakut.
Kui John midagi tahtis, rääkis ta rusikatega.
Kõik oli hästi, kuni viha ajas ta olukorda,
kus ta oleks kaotanud talle kõige olulisema.
Siin on tema lugu!
Puberteedieas märkas Wagner, et on osav narkootikume müüma
ja raha eest inimesi peksma.
Vaeses kodus polnud raha. Paar dollarit oli minu jaoks suur raha!
Oli lihne kellegi jalg murda. Mitut vastast võita polnud probleem.
Ma olin võitmatu!
Kooli karm kutt hakkas maffiale tööd tegema.
Panused ja palk suurenesid.
Telefon helises, ta leidis järgmise ohvri ning tekitas midagi küsimata kahju.
Küsimus polnud ainult inimeste peksmises.
Ma lõin neid nii kõvasti, et silmamuna kukkus silmakoopast välja.
Ma ei vajanud tunnistajaid.
Ma lihtsalt ei peksnud, vaid ka alandasin.
Johnist sai tagaotsitav nii politsei kui ka oma vaenlaste poolt.
Ta varjas ennast erinevates linnades ja jõudis Alabamasse.
Maffia jäi kaugele, kuid ta müüs ellujäämiseks marihuaanat.
Siis kohtas ta Amyt.
Me hakkasime koos elama.
Sellest oli kaua aega tagasi, kui viimati tundsin, et mul on kodu.
Abielludes märkas Amy,
kuidas Johni vägivaldne minevik tema tulevikku mõjutab.
Kui ta esitas küsimusi või keeldus midagi tegemast, muutusin õelaks.
Suhe oli rohkem türannia kui abielu.
Kui oli valida elektriarve või narkootikum, valisin viimase.
Lapsed imetlesid isa ja Amy lootis pööret paremuse poole.
Temas oli kaks poolt. Mul olid vastuolulised tunded.
Ma nägin tema sisemist mina, milline ta olla võib.
Arvasin, et muudan teda, kui ma tegutsen ja räägin õigesti.
See ei õnnestunud.
Kord käis Amy koos vennaga baaris ja jäi kodus purjuspäi magama.
John läks marru. Ta lõi mind jalaga selga.
Ta oli tõeliselt ähvardav, ja karjus, et kellega ma olin olnud.
Olin teda alati tugevalt raputanud.
Amy vend proovis Johni takistada.
"Rahune maha!" ütles ta.
Ta puudutas mind käega... seda ei tohi mulle teha.
Ma kuulsin midagi purunevat ja vastu seina lendavat.
Väga ohtlik inimene ründas minu venda.
Ma olin tema peal ja vaatasin talle silma.
Tahtsin tal kõri lõhki rebida.
Sisemine hääl ütles mulle: "John, lõpeta!" Ma pidin lahkuma.
Amy helistas politseile. John vahistati.
Johni süüdistati perevägivallas.
Poeg paotas magamistoa ust. Ta küsis:"Ema, ka kõik on korras?"
Ma teadsin kohe, et ma ei jätka enam vanamoodi.
Pärast 24-tunnist aresti helistas John, et Amy tuleks talle järele.
Ta vastas: "Ei, sa pole siin enam teretulnud!"
Ma teadsin, et pean tugev olema.
Varem andsin ma alati järele.
See oli kindlasti minu elu raskeimaid hetki.
Ta jõudis töökaaslase juurde. Ka teine sõber aitas teda.
Lühikene palve autoparklas äratas mõtte.
"Nii ma teen ja saan oma perkonna tagasi!
Ma leian mõne kiriku ja kutsun nad sinna.
Ma tõusen ja tunnistan, et olen rumal. Küll ta võtab mu tagasi."
Arvan, et John teadis, et see on viimane ja ainus väljapääs.
Jumalateenistusel John üllatus.
Jumalateenistus algas.
Ma hakkasin nutma.
Ma ei teadnud, miks pisarad voolama hakkasid.
Kui ma lõpetasin patusepalve, lõppes ka nutt.
Oleks nagu.. raske koorem õlult võetud.
Ma teadsin, et ta ei teeselnud.
Pärast seda olen kaine! Ma õppisin, mis on armastus.
Sellest ei saa enne aru, kui su südames on Jeesus.
Inimene ainult arvab, et armastab.
Siis tulevad Jeesus ja Püha Vaim ellu ja inimene üllatub!
Johni ja Amy abielu muutus täielikult.
See on imeline, ma armastan teda nüüd tõeliselt.
Ta oli täiesti isekas. Nüüd ei aja ta enam oma kasu taga.
Ta on täielikult muutunud. See on imeline!
Elu on imeline! Issand tõstab su üles, kui sa oled komistanud.
Kui sa kukud, on Tema ja Tema arm kõige lähemal.
Ligiolus on suurim armastus! See on parim, mida ma tean!
See oli Johni lugu!
Kas sinu elus või kellegi teise elus on vägivalda?
Johni lugu pole tavatu, paljud kogevad sama, mida tema koges.
Nad otsivad armastust valest kohast.
Südamest kõige viha ja vägivalla sulatamiseks
on vaja vaid armastust Jeesuse vastu.
Kuid esmalt tuleb Ta sinna lasta.
Kui sa tead, et keegi on selles olukorras,
palveta koos minuga tema eest!
Palvetades kutsume Jeesuse meie südameisse.
Lase Tal teha, mida Tema suudab.
Ma luban, et Ta võtab sinu valu! Palugem koos!
Ma tulen Sinu juurde, kuna mul pole teist valikut.
Minu valu on liiga suur, ma vajan Sinu abi.
Jumal, Isa, ma tean,
et Sa saatsid oma Poja kandma minu valu.
Ma kutsun Jeesuse oma ellu ja oma valusse.
Ma kardan ümbritsevat vägivalda. Ma annan oma hirmu Sulle.
Ma annan sulle oma öösel valatud pisarad.
Aita mul uskuda ja olla tugev ka vägivalda kohates.
Aita vägivalla all kannatavate sõprade ahelad murda!
Ma võtan Sinu armastuse vastu.
Oled teretulnud minu südamesse!
Milline sinu olukord ka poleks,
Jumal ei lase kunagi sul ületada su taluvuse piire.
Ta näitab alati väljapääsuteed, et sa vastu peaksid.
Kui sa koos minuga palvetasid
või sinu elu on täis vägivalda ja tahad sellest rääkida,
räägi meile sellest! Vaheajal saad sa teada, kuidas!
Asjast rohkem pärast vaheaega!
"Kes valmistab maale vihma, kes laseb tärgata rohu mägedele.
Issandal on hea meel neist, kes teda kardavad,
kes loodavad tema helduse peale." Psalm. 147
"Tõesti ma ütlen teile, kui nisuiva ei lange maasse ega sure,
siis see jääb üksi, aga kui see sureb, siis see kannab palju vilja.
Kes oma elu armastab, see kaotab selle,
ja kes oma elu vihkab selles maailmas,
see hoiab selle igaveseks eluks." Johannese 12:24-25
Meeldivas seltskonnas lendab aeg kiiresti!
Loodetavasti oli teil sama lõbus!
Seekordne saade hakkab lõppema.
Loomulikult saate meiega edasi olla meie kodulehel!
Võite meile Facebooki kirjutada!
Lõpetuseks Amena Browni väeline ettekanne! Kohtumiseni!
Armas Jumal! Ma palvetan ja sulen silmad.
Panen panused mängu ja palun võitu.
Nagu viimase dollariga võidetud miljon,
nagu viimsel hetkel tehtud värav, nagu viimne sent mänguautomaadis.
Kogu maailma kasiinodes
veavad mees- ja naismängurid kihla arvamuste põhjal,
hindavad riske ja loevad mängumarke.
Rusikate ja meeltega esitavad nad Issandale väljakutse.
Nendega ei võideta ega peteta Teda,
sest Tema teab, kuidas mind ausalt palvetama panna.
Unusta klišeed ja see, millega ma varjasin usupuudust.
Mul pole muud anda, kui alla anda.
On raske anda nähtavat elu kätesse, mida näha ei ole.
Aabrahami kombel jätame kõik lootuse hooleks,
on see siis väike või hoopis olematu.
Kuid imeline Jumal jätab meile valikuvabaduse.
Olen kohanud erinevaid inimesi, olen oodanud,
proovinud Jumalaga kaubelda väikeste kompromisside pärast.
Kui ma pühapäeval Teda ülistan, vahest Ta unustab reede õhtu?
Kuid panustada tuleb kõike: südant, meelt, ihu ja hinge.
Ma tegin tihti sohki.
Valetades panused tõusid ja ma olin võlgades.
Nii palub alandlik lurjus luba mängu pääseda.
Kui õnn on temaga, maksab ta kõik võlad.
Kuid teda ei usuta, ta ei näe mänguri moodi välja.
Ta vaid istub ja surub kaarte vastu rinda.
Keskenduge südamele, las muu maailm hoolitseb enese eest!
Võlad on makstud ja ma saan Teda näha.
Kui tuli tasumise tund, maksis Jeesus minu võlad!
Tõlge: Ivari Kisper